**Közigazgatási és Elektronikus Közszolgáltatások Központi Hivatala**



**SZAKMAI GYAKORLAT FELSŐOKTATÁSBAN RÉSZTVEVŐ HALLGATÓK SZÁMÁRA**

**Tisztelt Hallgató!**

A Közigazgatási és Elektronikus Közszolgáltatások Központi Hivatala lehetőséget biztosít a felsőoktatásban résztvevő hallgatók számára hat hetes időtartamú szakmai gyakorlat eltöltésére. A hallgatók a Hivatal jogkörébe utalt hatósági, igazgatási tevékenységeket nem láthatnak el. A szakmai gyakorlat során a megszerzett elméleti ismeretek elmélyítése, illetve ezek gyakorlati alkalmazási képességeinek fejlesztése a cél. A hallgatók tevékenységét minden szervezeti egységnél egy szakmai segítő támogatja.

A Hivatal hallgatói munkadíjat és egyéb költségtérítést nem fizet a hallgatók részére.

A hallgatóknak kötelezettséget kell vállalniuk a Hivatalnál tudomásukra jutott információk megőrzéséről (Titoktartási nyilatkozat).

**Amit kínálunk:**

A program során betekintés nyerhetsz:

* Hivatalunk működésébe,
* és számos területen bizonyíthatod rátermettségedet.

Szakmailag kiváló mentor támogatásával megismerheted:

* a döntési alternatívákat,
* tanulmányozhatod az iratokat, azok elkészülési folyamatát,
* tervezetet készíthetsz.

**Amit várunk:**

* lelkes hozzáállás,
* elhivatottságot a szakma iránt,
* nappali tagozatos hallgatói jogviszony.

**Hogyan jelentkezhetsz?**

Küldd önéletrajzod az [allas@kekkh.gov.hu](mailto:allas@kekkh.gov.hu), melyben részletesen leírod:

* jelenleg melyik felsőoktatási intézményben milyen tanulmányokat folytatsz,
* ha már van munkahelyi tapasztalatod, azt hol töltötted, mikor és milyen feladatokat láttál el,
* valamint hogy miért szeretnéd Nálunk tölteni szakmai gyakorlatodat!

